Afɔlebɔlɛ nee sua ne azo ɛyilalɛ ɛvoyia ne (62-66)
8 Mekɛ zɔhane Sɔlɔmɔn boɔboale Yizilayɛ mgbanyima, mbusua mgbanyima kɔsɔɔti, Yizilayɛ mbusua mgbanyinli mɔɔ gyigyi bɛ papa mɔ mbusua ti la anloa.+ Bɛrale Belemgbunli Sɔlɔmɔn anwo ɛkɛ wɔ Gyɛlusalɛm kɛ bɛkava Gyihova ngyekyeleɛ ɛlɛka ne bɛavi Devidi Suakpole+ ne mɔɔ le Zayɔn+ la azo bɛara.2 Yizilayɛma kɔsɔɔti boɔboale bɛ nloa wɔ Belemgbunli Sɔlɔmɔn anyunlu wɔ ɛvoyia ne* abo wɔ siane Ɛtanem* ne, mɔɔ le siane nsuu ne+ la anu.3 Ɔti Yizilayɛ mgbanyima kɔsɔɔti rale, na ɛsɔfo ne mɔ maanle Ɛlɛka+ ne zo.4 Bɛvale Gyihova Ɛlɛka ne, nyianu ɛdanlɛsua+ ne nee ninyɛne nwuanzanwuanza ne mɔ kɔsɔɔti mɔɔ wɔ ɛdanlɛsua ne anu la bɛrale. Ɛsɔfoma ne nee Livaema ne mɔ vale ɔ muala rale.5 Ɛnee Belemgbunli Sɔlɔmɔn nee Yizilayɛma kɔsɔɔti mɔɔ bɛvɛlɛle bɛ kɛ bɛrayia ye la wɔ Ɛlɛka ne anyunlu. Bɛhunle mboane nee nlankɛ dɔɔnwo bɛbɔle afɔle+ mɔɔ bɛangola bɛ tia anzɛɛ bɛannwu bɛ dodo a.6 Akee ɛsɔfo ne mɔ vale Gyihova ngyekyeleɛ ɛlɛka ne raziele ɔ bo zo ne+ wɔ sua ne akunlu lɔ, Nwuanzanwuanza Nu Nwuanzaanwu Ɛleka ne, wɔ kyɛlɔbe ne mɔ andɛba abo.+7 Ɛnee kyɛlɔbe ne mɔ ɛdɛlɛdɛlɛ bɛ ndɛba anu wɔ ɛleka mɔɔ Ɛlɛka ne gyi la, ɔti kyɛlɔbe ne mɔ hedale Ɛlɛka ne nee nwolɛ mbaka ne mɔ azo.+8 Ɛnee mbaka ne mɔ+ wowale, ɔti bɛnwu mbaka ne mɔ ati wɔ Nwuanzanwuanza Ɛleka ne mɔɔ wɔ suakunlu ne anyunlu la, noko bɛnnwu bɛ wɔ alienwo. Na bɛtɛbɔ ɛkɛ ne badwu ɛnɛ.9 Ɛnee debie gyɛne biala ɛnle Ɛlɛka ne anu kɛ awolɛ ndɛbandɛba+ nwiɔ ne mɔɔ Mosisi vale guale nu+ wɔ Hɔlɛbe, mekɛ mɔɔ Gyihova nee Yizilayɛma yɛle ngyekyeleɛ+ wɔ mekɛ mɔɔ bɛvi Yigyibiti azɛlɛ zo bɛlɛba la ala.+10 Mekɛ mɔɔ ɛsɔfo ne mɔ vi ɛleka nwuanzanwuanza ne vindele la, amungu+ rayile Gyihova sua ne tɛkɛɛ.+11 Amungu ne ati, ɛsɔfo ne mɔ angola angyinla ɛkɛ ne anzonle, ɔluakɛ Gyihova anyunlunyia ne yile Gyihova sua ne tɛkɛɛ.+12 Mekɛ zɔhane Sɔlɔmɔn hanle kɛ: “Gyihova se ɔbadɛnla awozinli kabii+ nu.13 Mehola mezi sua bedevinli memaa wɔ, ɛleka mɔɔ ɛbadɛnla ye dahuu la.”+14 Akee belemgbunli ne hakyile ɔ nye kɛ ɔyila Yizilayɛma amuala wɔ mekɛ mɔɔ Yizilayɛma amuala gyigyi ɛkɛ ne la.+15 Ɔhanle kɛ: “Ayɛlɛyelɛ ɛha Gyihova, Yizilayɛ Nyamenle ne mɔɔ vale ɔ nloa bɔle me papa Devidi ɛwɔkɛ, na ɔdaye yeva ɔ sa yeyɛ yemaa yera nu kɛ,16 ‘Ɔvi kenle mɔɔ menyele me menli Yizilayɛma menvile Yigyibiti la, metɛyele suakpole bie wɔ Yizilayɛ mbusua kɔsɔɔti anu kɛ bɛzi sua wɔ ɛkɛ ne bɛmaa me duma ɛdɛnla ɛkɛ,+ noko mekpa Devidi kɛ ɔnlea me menli Yizilayɛma anwo zo.’17 Na ɛnee ɔwɔ me papa Devidi ahonle nu kɛ ɔsi sua yeamaa Gyihova, Yizilayɛ Nyamenle ne duma.+18 Noko Gyihova zele me papa Devidi kɛ, ‘Ɛnee ɔwɔ wɔ ahonle nu kɛ ɛsi sua wɔamaa me duma, na ɔle kpalɛ kɛ ɛnyianle ɛhulolɛ ɛhye wɔ wɔ ahonle nu la.19 Noko tɛ ɛdawɔ a ɛbazi sua ne a, na ɛ ra nrenyia mɔɔ ɛbawo ye la* a bazi sua ne amaa me duma a.’+20 Gyihova ɛli ɛwɔkɛ mɔɔ ɔbɔle la azo, ɔluakɛ meli me papa Devidi agya na medɛnla Yizilayɛ belemgbunli ebia ne azo kɛ mɔɔ Gyihova bɔle nwolɛ ɛwɔkɛ la. Eza mezi sua memaa Gyihova, Yizilayɛ Nyamenle ne duma+21 na meyɛ ɛleka mɔɔ bɛbava Ɛlɛka ne mɔɔ ngyekyeleɛ+ ne mɔɔ Gyihova nee yɛ nenyia mɔ yɛle wɔ mekɛ mɔɔ ɔyele bɛ ɔvile Yigyibiti azɛlɛ zo la wɔ nu la bɛazie la.”22 Akee Sɔlɔmɔn gyinlanle Gyihova afɔlemokyea ne anyunlu wɔ Yizilayɛma kɔsɔɔti anyunlu na ɔdɛlɛle ɔ sa nu wɔ anwomanyunlu,+23 na ɔhanle kɛ: “O Gyihova, Yizilayɛ Nyamenle, Nyamenle biala ɛnle kɛ ɛdawɔ+ wɔ anwuma anzɛɛ azɛlɛ ye azo, ɛdi wɔ ngyekyeleɛ zo na ɛda ɛlɔlɛ kpundii ali+ ɛkile wɔ azonvolɛ mɔɔ fa bɛ ahonle muala sonle wɔ la.+24 Wɔli ɛwɔkɛ mɔɔ ɛbɔle me papa Devidi, wɔ sonvolɛ ne la azo. Ɛvale ɛ nloa ɛbɔle ɛwɔkɛ ne na ɛnɛ kenle ye, ɛdawɔ mumua ne ɛ sa ɛmaa yera nu.+25 O Gyihova, Yizilayɛ Nyamenle, akee di ɛwɔkɛ mɔɔ ɛbɔle me papa Devidi, wɔ sonvolɛ ne la azo, ɛhanle kɛ: ‘Saa ɛ mra ne mɔ nea bɛ adenle nu boɛ na bɛfa bɛ ahonle muala nee bɛ ɛkɛla muala bɛdi nɔhalɛ bɛmaa me, kɛ mɔɔ wɔyɛ me ɛhulolɛdeɛ la,+ anrɛɛ ɛ bo zo amra ɛnrɛvi Yizilayɛ belemgbunli ebia ne azo ɛlɛ.’26 Zɔhane ati, O Yizilayɛ Nyamenle, mesɛlɛ wɔ, maa ɛwɔkɛ mɔɔ ɛbɔle me papa Devidi, wɔ sonvolɛ ne la ɛyɛ zɔ.27 “Noko asoo amgba Nyamenle badɛnla azɛlɛ ye azo?+ Nea! Anwuma, ɛhɛe, anwuma anwuma lɔ bɔbɔ le ekyi kɛ ɛkɛzo ɛkɛ;+ na akee sua ekyi ɛhye mɔɔ mezi la!+28 Akee tie wɔ sonvolɛ asɔneyɛlɛ nee ye modolɛ, O Gyihova me Nyamenle, na tie wɔ sonvolɛ ɛzunlɛ nee asɔneyɛlɛ mɔɔ ɔlɛfa yeado ɛ nyunlu ɛnɛ la.29 Buke ɛ nye nea sua ɛhye alehyenlɛ nee aledwolɛ, ɛleka mɔɔ ɛhanle kɛ, ‘Me duma badɛnla ɛkɛ’+ la, na tie wɔ sonvolɛ asɔneyɛlɛ mɔɔ ɔkɛhakyi ɔ nye wɔ ɛke ɔkɛyɛ la.+30 Na tie wɔ sonvolɛ modolɛ nee nzɛlɛlɛ mɔɔ wɔ menli Yizilayɛma kɛhakyi bɛ nye wɔ ɛke kɛyɛ la, tie yɛ wɔ anwuma, wɔ tɛnlabelɛ lɔ;+ ɛhɛe, tie na fa kyɛ yɛ.+31 Saa awie yɛ ɔ gɔnwo ɛtane na ɔmaa ɔka ndane na ndane* ne kye ye, na ɔba wɔ afɔlemokyea ne anyunlu wɔ sua ɛhye anu wɔ mekɛ mɔɔ ndane* ne ɛhye ye la a,+32 ɛnee tie ye wɔ anwuma lɔ na yɛ nwolɛ debie fa bua wɔ sonvolɛma ndɛne na bua ɛtanevolɛ ne fɔlɛ* na maa mɔɔ ɔyɛle la ɛragua ɔ ti zo, na bua tenlenenli ne benle* na fa mɔɔ fɛta ye tenleneyɛlɛ ne la maa ye.+33 “Saa wɔ menli Yizilayɛma kɔ zo yɛ ɛtane tia wɔ+ na kpɔvolɛ bie di bɛ nwo zo konim, na bɛsia bɛba wɔ ɛkɛ na bɛwula wɔ duma anyunlunyia+ na bɛyɛ asɔne na bɛbodo wɔ wɔ sua ɛhye anu a,+34 tie bɛ wɔ anwuma lɔ na fa wɔ menli Yizilayɛma ɛtane kyɛ bɛ na fa bɛ sia bɛla azɛlɛ ne mɔɔ ɛvale ɛmaanle bɛ nenyia mɔ la azo.+35 “Saa bɛto anwuma anu na ezule andɔ+ ɔluakɛ bɛkɔ zo bɛyɛ ɛtane bɛtia wɔ,+ na bɛkakyi bɛ nye wɔ ɛke bɛyɛ asɔne na bɛwula wɔ duma anyunlunyia na bɛtwe bɛ nwo bɛfi bɛ ɛtane ne anwo ɔluakɛ ɛbɛlɛle bɛ aze* la ati a,+36 ɛnee tie bɛ wɔ anwuma lɔ na fa wɔ sonvolɛma, wɔ menli Yizilayɛma ɛtane kyɛ bɛ, ɔluakɛ ɛbahilehile bɛ+ adenle kpalɛ mɔɔ ɔwɔ kɛ bɛdua nu la; na maa ezule ɛdɔ ɛgua wɔ azɛlɛ ne+ mɔɔ ɛvale ɛmaanle wɔ menli ne kɛ agyapadeɛ la azo.37 “Saa ɛhɔne ba azɛlɛ ne azo,+ anzɛɛ ewulenzane, anwoma wuluwulu, ewule mɔɔ sɛkye aleɛ,+ abɛbɛ dɔɔnwo anzɛɛ abɛbɛ mɔɔ sɛkye ninyɛne; anzɛɛ bɛ kpɔvolɛ ko fa bɛ azuamgbole mɔɔ wɔ bɛ azɛlɛ ne azo la bie anzɛɛ ngyegyelɛ anzɛɛ ewule gyɛne biala ba a,+38 asɔneyɛlɛ anzɛɛ nzɛlɛlɛ+ biala mɔɔ awie anzɛɛ wɔ menli Yizilayɛma kɔsɔɔti kɛyɛ la (ɔluakɛ awie biala ze ye ahonle nu ngyegyelɛ)+ saa bɛtɛlɛ bɛ sa nu bɛkile sua ɛhye a,39 tie bɛ wɔ anwuma nehane, wɔ tɛnlabelɛ lɔ+ na fa kyɛ bɛ+ na yɛ nwolɛ debie; na fa mɔɔ fɛta awie biala ndenle la maa ye,+ ɔluakɛ ɛdawɔ a ɛze ye ahonle nu a (ɛ ngomekye a ɛze dasanli biala ahonle nu a),+40 amaa bɛazulo wɔ wɔ mekɛ kɔsɔɔti mɔɔ bɛde azɛlɛ ne mɔɔ ɛvale ɛmaanle yɛ nenyia mɔ la azo la.41 “Ɛyɛvolɛ noko mɔɔ ɛmboka wɔ menli Yizilayɛma anwo na wɔ duma ne* ati ɔvi moamoa ɔkɛra+42 (ɔluakɛ bɛbade wɔ duma kpole+ ne nee ɛ sa mɔɔ anu yɛ se yɛɛ ɛ sa mɔɔ tumi wɔ nu la anwo edwɛkɛ) na ɔkɛhakyi ɔ nye wɔ sua ɛhye anwo ɔkɛyɛ asɔne la,43 tie ye wɔ anwuma nehane, wɔ tɛnlabelɛ lɔ,+ na yɛ mɔɔ ɛyɛvolɛ ne kɛbiza wɔ la amuala maa ye, amaa menli kɔsɔɔti mɔɔ wɔ azɛlɛ ye azo la anwu wɔ duma na bɛazulo wɔ,+ kɛ mɔɔ wɔ menli Yizilayɛma sulo wɔ la, na bɛanwu kɛ wɔ duma la sua ɛhye mɔɔ mezi la azo.44 “Saa wɔ menli kɔ kɛ bɛ nee bɛ kpɔvolɛ kaho wɔ adenle mɔɔ ɛkɛzoa bɛ la azo,+ na bɛkakyi bɛ nye wɔ suakpole ne mɔɔ wɔkpa+ la azo nee sua ne mɔɔ mezi memaa wɔ duma+ la anwo bɛfa bɛ asɔneyɛlɛ bɛto Gyihova anyunlu a,+45 tie bɛ asɔneyɛlɛ nee bɛ modolɛ wɔ anwuma lɔ, na di bɛ edwɛkɛ maa bɛ.46 “Saa bɛyɛ ɛtane bɛtia wɔ (ɔluakɛ awie biala ɛnle ɛkɛ mɔɔ ɔnyɛ ɛtane a),+ na ɛfa bɛ nwo ɛya na ɛkpo bɛ ɛwula bɛ kpɔvolɛ asa anu, na bɛ kpɔvolɛ ne fa bɛ kɔ akɛlɛzonlenlɛ nu wɔ bɛ kpɔvolɛ ne azɛlɛ mɔɔ wɔ moamoa anzɛɛ ɔbikye la azo;+47 na bɛ nye ba bɛ nwo zo wɔ azɛlɛ ne mɔɔ bɛhyele bɛ bɛhɔle zolɛ la azo,+ na bɛsia bɛba wɔ ɛkɛ+ na bɛbodo wɔ wɔ azɛlɛ ne mɔɔ bɛhyele bɛ bɛhɔle zolɛ la azo+ na bɛka kɛ, ‘Yɛyɛ ɛtane yɛɛ yɛvo; yɛbɔ amumuyɛ ɛbɛla,’+48 na bɛfa bɛ ahonle muala+ nee bɛ ɛkɛla* muala bɛsia bɛba wɔ ɛkɛ wɔ bɛ kpɔvolɛma mɔɔ vale bɛ hɔle akɛlɛzonlenlɛ nu la azɛlɛ zo, na bɛkakyi bɛ nye wɔ azɛlɛ ne mɔɔ ɛvale ɛmaanle bɛ nenyia mɔ nee suakpole ne mɔɔ wɔkpa la azo yɛɛ sua ne mɔɔ mezi memaa wɔ duma la anwo bɛfa bɛ asɔneyɛlɛ bɛto ɛ nyunlu a,+49 tie bɛ asɔneyɛlɛ nee bɛ modolɛ wɔ anwuma nehane, wɔ tɛnlabelɛ lɔ,+ na di bɛ edwɛkɛ maa bɛ50 na fa wɔ menli ne mɔɔ ɛyɛ ɛtane ɛtia wɔ la ɛtane kyɛ bɛ, fa bɛ mɛladonlɛ kɔsɔɔti kyɛ bɛ. Maa menli mɔɔ hyele bɛ la ɛze bɛ anwunvɔne, na bɛbaze bɛ anwunvɔne+51 (ɔluakɛ bɛle wɔ menli nee wɔ agyapadeɛ+ mɔɔ ɛyele bɛ ɛvile Yigyibiti,+ bulalɛ fonlomo ne anu la).+52 Buke ɛ nye tie wɔ sonvolɛ modolɛ+ nee wɔ menli Yizilayɛma modolɛ na tie bɛ wɔ mekɛ biala mɔɔ bɛkɛvɛlɛ wɔ la.*+53 Ɔluakɛ, O Tumivolɛ Awulae Gyihova, wɔmɔ a ɛyele bɛ ɛvile azɛlɛ ye azo amra kɔsɔɔti anu ɛvale bɛ ɛyɛle wɔ agyapadeɛ,+ kɛ mɔɔ ɛluale wɔ sonvolɛ Mosisi anwo zo ɛhanle wɔ mekɛ mɔɔ ɛyele yɛ nenyia mɔ ɛvile Yigyibiti la.”54 Mɔɔ Sɔlɔmɔn vale asɔneyɛlɛ ɛhye amuala nee ye modolɛ ne dole Gyihova anyunlu wiele la, ɔdwazole ɔvile Gyihova afɔlemokyea ne anyunlu, ɛleka mɔɔ ɔhotole ɔdɛlɛle ɔ sa nu wɔ anwomanyunlu la.+55 Akee ɔgyinlanle ɔmaanle ɔ ne zo ɔyilale Yizilayɛma kɔsɔɔti kɛ:56 “Ayɛlɛyelɛ ɛha Gyihova mɔɔ ɛmaa ye menli Yizilayɛma ɛnwomenlelielɛ ɛleka, kɛ mɔɔ ɔbɔle nwolɛ ɛwɔkɛ la.+ Ninyɛne mgbalɛ kɔsɔɔti mɔɔ ɔluale ye sonvolɛ Mosisi anwo zo ɔbɔle nwolɛ ɛwɔkɛ la ko bɔbɔ anga nu.+57 Gyihova yɛ Nyamenle ne nee yɛ ɛlua kɛ mɔɔ ɔ nee yɛ nenyia mɔ luale la.+ Ɔmmagyakyi yɛ yɛɛ ɔmmakpo yɛ.+58 Ɔhwe yɛ ahonle ɔbikye ɔ nwo+ ɔmaa yɛlua ye ndenle ne mɔ anu na yɛva ye mɛla, ye ngyehyɛleɛ nee ye ndɛnebualɛ ne mɔ mɔɔ ɔvale ɔmaanle yɛ nenyia mɔ kɛ bɛli zo la yɛbɔ yɛ ɛbɛla.59 Na Gyihova yɛ Nyamenle ne ɛhakye me edwɛkɛ ɛhye mɔɔ mebodo Gyihova wɔ nwolɛ la alehyenlɛ nee aledwolɛ, na ɔli ye sonvolɛ nee ye menli Yizilayɛma edwɛkɛ ɔmaa bɛ alehyenlɛ biala kɛ mɔɔ nwolɛ hyia la,60 amaa azɛlɛ ye azo amra amuala anwu kɛ Gyihova a le nɔhalɛ Nyamenle ne a.+ Nyamenle bieko ɛnle ɛkɛ!+61 Yemɔti bɛva bɛ ahonle muala*+ bɛzonle Gyihova yɛ Nyamenle ne na bɛli ye ngyehyɛleɛ nee ye mɛla ne mɔ azo kɛ mɔɔ bɛyɛ ye ɛnɛ la.”62 Akee belemgbunli ne nee Yizilayɛma amuala bɔle afɔle kpole bie wɔ Gyihova anyunlu.+63 Sɔlɔmɔn vale nlankɛ 22,000 nee mboane 120,000 bɔle anzodwolɛ afɔle+ maanle Gyihova. Ɔti belemgbunli ne nee Yizilayɛma kɔsɔɔti yilale Gyihova sua ne azo.+64 Kenle zɔhane, belemgbunli ne dele Gyihova sua ne alienwo avinli ne anwo, ɔluakɛ ɛnee ɔwɔ kɛ ɔbɔ ɛyelalɛ afɔle, ma afɔle nee anzodwolɛ afɔle ɛnlome ne mɔ wɔ ɛkɛ, ɔluakɛ ɛnee kɔbele afɔlemokyea ne+ mɔɔ gyi Gyihova anyunlu la le ekyi somaa kɛ ɔbabɔ ɛyelalɛ afɔle, ma afɔle yɛɛ anzodwolɛ afɔle ɛnlome ne+ mɔ wɔ zolɛ.65 Mekɛ zɔhane Sɔlɔmɔn nee Yizilayɛma kɔsɔɔti lile ɛvoyia ne,+ menli dɔɔnwo mɔɔ vi Libo-heemate* too kɔdwu Yigyibiti Azudenle ne+ anloa* la rale Gyihova yɛ Nyamenle ne anyunlu too kenle 7, eza bɛlile kenle 7 bieko, ɔ muala yɛle kenle 14.66 Aleɛ hyenle* la, ɔmaanle menli ne hɔle na bɛyilale belemgbunli ne na bɛvale anyelielɛ nee ahonle nu fɛlɛkolilɛ bɛhɔle bɛ azua nu ɔlua kpalɛ+ mɔɔ Gyihova ɛyɛ ɛmaa ye sonvolɛ Devidi nee ye menli Yizilayɛma la ati.
vec_Latn twi_Latn